Document ID: /roh_data/filtered/fineweb-2-filterrobots_roh.jsonl.gz/57825

(Tschamut) Dils vitgs dalla val Tujetsch ha Tschamut senza dubi giu la pli varionta historia.Concernent fatgs publics e politics apparteneva Tschamut a Tujetsch, mo concernent fatgs interns d’economia era Tschamut in uclaun independent, ina societad agrara autonoma. – Ils da Tschamut ein vegni igl onn 1398 proprietaris dall’Alp Tschamut. Buca igl uclaun gauda l’alp, mobein quels, la glieud da Tschamut “der lüten uff Schamuot, die das sesshaft sinndt, die honndt huss und hoff.” Els, quels da Tschamut, pagan per l’alp feudala alla claustra.
Entuorn 1200 entscheiva l’imigraziun dils Gualsers sul Pass Alpsu ella part su dalla Surselva. Gruppas da colonists secollochescha a Tschamut sin 1650 meters sur mar. Ord il Zmut daventa plitard il Tschamut. Selva dad oz daventa Selvaningen. Insumma, neschan plirs beins ella vischinonza da Tschamut, Platte(a), Müren (Mürenberg), Mühlematte; Boliematte. Staziun finala dalla colonisaziun entras ils Gualsers ei buca Rueras e contuorn. Probabel succeda la colonisaziun era cheu en pliras etappas, oravontut el 13 e 14avel tschentaner e suenter la pesta da 1350 sin la vart seniastra dalla val tochen a Zarcuns. Documents da 1380 e 1391 portan ils nums: Snider, Zurggen, Burkhardt e Fuyen.
La cuntrada sisum la Cadi s’udeva alla claustra da Mustér. Tochen sin 2300 m s. m. serasava igl uaul. Ils colonists semettan alla lavur dad urbarisar plauns e spundas. Aschia survegnan els tiara cultivabla e retscheivan gl’entir territori sco emprest digl avat dalla claustra. Denter il Calmut ed il Pez Cavradi sefuorma l‘Alp Tschamut e silla collina il habitadi Tschamut ed ella vischinonza plirs beins habitai. Tgunsch pusseivel ch’ils habitonts al pei dalla via sul pass ein vegni obligai da tgirar la senda sur quel. La confirmaziun dil feudum succeda pli tard cun in document, vegn denton primarmein nudada el cudisch d’emprests dalla claustra.
Culs onns e cun dira e zaia lavur da runcar semida la cuntrada en beins, praus e pastiras. Duront decennis gaudan ils habitonts da Tschamut ina posiziun speciala da dretg. Vischins senumnan els, ils possessurs da casas cun agen fiug. L’alp ch’els han medemamein runcau ed administreschan a moda gualsra, obtegn negin num special. Quella s’auda a lur vitg, ei semplamein sia alp. Ils d’ordvart numnan ella secapescha Alp Tschamut.
1313
Tenor ina notizia da pader Baseli Berther, Rueras/Dieni, en M614/8 ella Biblioteca Romontscha dalla claustra da Mustér, ei l’alp vegnida surdada als da Tschamut igl onn 1313. La claustra ha giu surdau l’alp al vischinadi da Tschamut per inton tscheins caschiel e sco unterfand era il clavau grond sut la casa da Gustin, l’alp ei surdada 1313.
1398
Alla fin dil 14avel tschentaner astg’ins supponer ch’ils vischins da Tschamut supplicheschan gl’avat per ina brev feudala. Els retscheivan la brev che documentescha ina situaziun carteivlamein gia daditg sancziunada (forsa schizun cun in document pli vegl ch’ei ius a piarder). Las cundiziuns vegnan buca ad esser semidadas enviers la claustra. La pergameina originala (1398) ei naven da lu il mussament dall’alp feudala. Avat e convent vegnan a ver confirmau bugen las relaziuns. La dependenza da lur alp ligia ils Tschamuters vid lur vitg ed alp ed impedescha els da serender giu el vonn dalla Val Tujetsch.
Cun la formulaziun „Dytz sindt die rechtung der lüten …“ ei la brev formulada subjectivamein. Per alla fin dil document ein els enconuschents, numnadamein igl avat Johannes e convent dalla claustra da Mustér.
„Dytz sindt die rechtung der lüten uff Schamuot, die da sesshaft sinndt, die honndt huss und hoff, aker und wyssen und al ir Nachkomenn, dz die söndt unss und unnsrenn gotzhusz und unnssrenn nahkommen jarlichenn gebenn von der alpe wegenn, die stost an einenn thail zuo an die alp, die da Maigels genamt ist, und die halb stosset an dz wasser, dz da runenn ist vonn der alpenn Maigelss inn die gueter Muelimat, und den andrent zuo stost an dem Wasser, dz da rindt zuwischen der thallütenn almaine und derselbenn alpenn.
Undt sondt unnss die genamtenn vonn Schamuoten alle jar jarlichenn von der alpen daselb richten werenn vier schilling an werdt kessenn inn unnssrenn gotzhuss ze Tissendis, uff sanct Martiss tag aldt aber darnach in den nochstenn aht tagen, an gfferdt inn unssren hoff.
Thetenn sy dz nit, darfür got sy, so sondt wir, alss unnsser nachkomenn, alss unssrenn boten an unssren statt von unser wegen den bluomen angriffenn, wa es unss aler füglichst ist, der uff denn vorgenamten lütenn von Schamuoten und allen irenn Erben und nachkomenn gueter je gewachsen ist. Und sondt wir die schetzenn nach des Landtrecht ze Tissindiss für zwyfalti phender. Lössendt sy die nüt nach des Landtz recht, so sondt unss dei egeschribnen pffender, alss si ie geschetzt sint, gäntzlich gefallenn sin für unsser Eygenn.
Wöli aber under den egenamtenn von Schmuot ir Erben und nachkomenn angriffenn würdenn vonn dess vorgenamten Zinss wegen, es sig einer oder mer, sölenn inn die andrenn, alss vorbeschaidenn ist, die lüt von Schamuoten, ir erbenn und nachkomenn sy von schadenn gäntzlich wyssenn um ir thail.
Ess solenn ouch zuo der alpenn vorgenannt niemandt Recht habenn, noch sy niessenn, als vorgeschibenn ist, den die lüt, die ie den uff Schamuoten hüss und hoff hondt und güter, die sesshafft sindt jar und tag.
Die eygenn vonn Schamuotenn und ir Erbenn und nachkomenn sondt ouch mit irem veh nüt mer waidtenn noch kainenn schaden thun inn unssrenn maierhoff zuo Sengess jn den oberzehendtenn, wan si ie ze ssant Platziss tag ze merht ald da uonn farenn.
Und zuo glicher wyss alss disser brieff stat, also habenn ouch die herenn von Tissindiss inn irenn Rodlenn ein abgschryfft der obgeschribnenn Rechtung fundten.
Wir Johaness von Gotess gnadtenn Apt unnd unssrenn Koffendt des Gotzhus Tissindis für uns und unssrenn nachkommen mit den egenamten von Schmuot und all ir erbenn und nachkomenn durch unsers Gotzhuss nutz wegenn lieblich und früntlich überein komenn. Und dess zu vester sicherhait und warer Urkunt ist dysser brieff gebenn mit der Apty und ouch des Couendtz ze Tissindis ann hangtenn Insigel.
Ditz beschah unnd wardt der Brieff gebenn do man zalt von Kristus unsserss liebenn herenn geburt dritzehen hundtert aht und nünetzig jren an dem nächsten dunstag nach dem heiligenn Ostertag.
Item der ernüwrat ist durch verblichenn handt im jar 1543 mit gunst, rat, wyssen und wylle Pauli N. abt dess würdigen gotzhuss Tissentiss und Junker Jacob von Sagx, derzit Landt Aman zu Tissindiss, und gemain rat.
Von mir Hanss Florin von Schamuot, Geschworener Landtschriber zuo Tissindis.“
Igl onn 1543 vegn il sura document renovaus e las obligaziuns enviers la claustra da Mustér confirmadas. Suttascrets e sigilaus vegn il document dad Avat Paul Nicolai (1538-1551), giuncher Jacob da Sax, mistral dalla Cadi e cussegl e davart dils da Tschamut Hanss Florin da Schamuot, gerau e scarvon dalla Cadi.
|Declaronzas|
|Rechtung||mediaziun d’ina carplina entras ina cunvegnientscha; quei muntass che la pergameina seigi stada la consequenza d’ina carplina enteifer ils vischins sezs ni culs vischins dalla val?|
|Muelimat||Prau Mulins, el vest da Tschamut|
|sanct Martiss tag||sogn Martin, ils 11 da november, en general il termin da pagar ils tscheins|
|Allmend……………||pastira da diever communabel|
|aker||il mussament dalla cultivaziun da graun sin 1650-1700 m sur mar.|
|merht||ils da Tschamut che van mintgamai da sogn Placi a marcau ni retuornan da quel, astgan buca schar pascular lur animals leu sil bein dil migiur claustral. Beinenqualin setenva si leu per discuorer cul migiur dalla claustra.|
|heren||sut „heren von Tissentis“ ein buca mo da capir igl avat ed il convent, mobein era il migiur dalla claustra a Segnas|
|rodlenn||rodel, register dils tscheins ed auters dretgs da possess, cudisch da tscheins|
|Jacob de Sax||mistral dalla Cadi (1541-1545) e (1552-1554) e landrehter dalla Ligia Grischa|
|Hans de Florin||scarvon e mistral dalla Cadi (1549) e (1557), landrehter dalla Ligia Grischa, guvernatur dalla claustra|
Igl original da 1398 maunca. Il document da 1543 legalisescha la copia da 1398. Quel sesanfla egl archiv communal Tujetsch, nr. 8; sin ina pergameina da 38 x 17 cm; ils dus sigils da tschera pendan: quel d’avat Paul Nicolai, sigil rodund; ed il sigil dil cussegl da cumin, oval.
Plinavon exista aunc ina copia da mistral Cristian Valentin Beer digl onn 1808. In exemplar ei egl Archiv communal Tujetsch sco aschunta da nr. 8.
Remarcas
Ella brev maunca deplorablamein ina clara denominaziun dil feudum. Quei ha surmenau Giachen Casper Muoth e Rudolf von Hess-Castelberg d’anflar in num per l’alp. Igl emprem ei sedecidius per Suegen ed il secund schizun per Oregeny, omisdus nums da fantasia. Ina egliada ella copia da 1808 entras mistral Cristian Valentin Beer vess tunschiu. Leu stat ei claramein „von der alpe wegenn, die stost an einenn„. Ord „wegenn“ neschan ils nums sura numnai, la muntada ei secapescha „pervia“ dall alp. Ils cunfins definai exclaudan tuts dubis. L‘Alp Tschamut schai el vest digl uclaun cul medem num. Dapi la construcziun dalla via da Curnera eis ella tagliada empermiez. Deplorablamein ei la fallida interpretaziun vegnida duvrada en autras publicaziuns, aschia tier Martin Bundi, Zur Besiedlungs- und Wirtschaftsgeschichte Graubündens im Mittelalter, 1982, el cudisch da Tujetsch (Tarcisi Hendry ella part historia) ed entras Enrico Rizzi.
Mo tgi che habitescha sin territori da Tschamut ed ha leu ses beins, sa guder l‘Alp Tschamut. Jasters vegnan exclaus dalla gudida.
Ils da Tschamut debiteschan alla claustra da Mustér mintg’onn in tscheins da „vier schilling an werdt kessen“ che ha cuzzau entochen tier la cumpra igl onn 1861. Il tscheins ei in deivet d’obligaziun. Vegn il caschiel buca furnius ei la claustra autorisada d’impegnar la raccolta da lur beins. Tenor dretg territorial dalla Cadi dublamein, cass cuntrari croda tut anavos alla claustra.
La claustra ha ina migiuria a Segnas. Sut „oberzehendtenn“ ei da capir la scheina sura dil vitg. Forsa setracta ei era dalla cuort a Rueras. Sche quei corrispunda, lu sa quei buca esser sigl areal dil casti da Putnengia, anzi plitost sur la via d‘Ursera a Putnengia Dadens ni Dado.
Entuorn 1500
La caplutta ad s.Clau ei vegnida eregida entuorn igl onn 1500. Tgunschamein ha la claustra da Mustér eregiu quella caplutta. La tuor sesanfla alla fin dil giebel e semeglia las capluttas dad auters hospezis. Il zenn grond ha in diametter da 55.2 cm e porta l’inscripziun „scta Maia – s. nicolaus – sptc uns – lucas – marcus – mateus – io – hannes„, culaus entuorn 1500.
Fetg interessants e prezius ei il plantschiu sura dalla caplutta. El datescha dalla fin dalla epoca gotica (entuorn 1500). La rosetta multifara amiez il plantschiu ei in entagl en fuorma da pesch. Enramada vegn ella dad uoppens e probabel da segns da casa. Enconuschents ei igl uoppen dalla Ligia Grischa, tut auter ein decoraziuns.
Seniester ella nav sesanfla ina bellezia statua da s.Clau d’in luvratori digl Allgäu che datescha dils temps entuorn 1500.
Igl onn 1658 vegn la caplutta carteivlamein reconstruida ni modificada.
A caschun dalla renovaziun da 1933 vegnan neunavon plirs maletgs murals: sin la preit dretga dalla nav in sogn cun manti brin e calisch, probabel igl evangelist sogn Gion, dil temps amiez il 16avel tschentaner. El chor sesanflan maletgs che representan quaters scenas dalla legenda da s. Clau.
1. S. Clau schenghegia a treis feglias d’in pauper la rauba da maridar.
2. Sontgaclau spendra il treis givens prencis condemnai alla mort.
3. Comparaziun da Sontgacalau sin viadi a Mira
4. Plitost in dessegn votiv: Cun agid da Sontgaclau spuentan dus umens ils guerriers a cavagl.
Dil medem pictur derivan era ils maletgs da s.Carli Barromeus e s. Paul vid la preit viers sid.
1610 – 1613
Da quei temps exista il mussament ch’ils vischins da Tschamut ston secumprar en sch’els vulan retscheiver ils dretgs da Tujetsch. Tgi che vul pia bandunar Tschamut e serender giu ella val e retscheiver il dretg da burgheis da Tujetsch sto persuenter pagar in dètg daner. Las impurtaziuns ein d’anflar el rodel dils tscheins da 1555.
Jtem Jan Marttin Schnider uff Schamutt ist in genumen für ein nochpur von Daffesch in jar 1613, hatt geben zu erschatz und ware sicherheit, hatt den gemeynen nochpur geben 46.
Jtem Jan Liemett uff Schamutt ist in genumen für ein nachpur in Daffesch, hatt auch geben atchsechen guldi denen nachpuren in Daffesch.
1625.
Quei document plaida pertuccont las cauras dil vischinadi da Tschamut. Quellas dueien ver ils dretgs da pascular sco vidavon a Cavradi, enta Maighels e Surpalits. Il statalter (president) ed il cussegl e tuts vischins da Tujetsch vendan quellas treis alps a vischins dalla val per 1672 flurins cun la cundiziun che quellas alps astgien buca vegnir affittadas ni vendidas vinavon. Da quei plaida la brev dils 16 d’october 1625 cun ina aschunta da 1629. Ina posiziun precisa davart quels dretgs dils da Tschamut ei messa a scret en in document digl onn 1863.
1629
Ella brev da marcau dall’Alp Cavradi digl onn 1629 denter il cussegl ed ils vischins da Tujetsch ed in burgheis da Sumvitg, stat ina notizia che cumprova ch’ils habitonts da Tschamut laian buca curdar la caschun dad engrondir lur pastira ed infirmar dretgs da diever „… nämlich, dass wir noch unsere nochkomen nit befüegt sind noch gwalt haben, in die gemelte allp keines wegs zuo weiden noch zu meyen, vorbehalten dennen nachpuren von Tschamut mit jhren geissen in di gesagte allp fharen und weiden“.
Pergameina nr. 31 egl Archiv communal Tujetsch.
L‘Alp Tschamut cuviera sur liung temps ils basegns dil vischinadi. Per saver alpegiar cun biestga jastra, brischan e runcan ils purs ualti segir aunc el 16 e 17avel tschentaner parts pli lontanas ed uaul da muntogna spundiv. Aschia gudognan ins pastira silla spunda dil Mund Traviers, denter il Rein e l‘Alp Cavradi.
Il schotgavel tschentaner
1768
Tgi habitava 1768 a Tschamut?
|Num||Prenum||Num||Prenum||m||f|
|1||de Platz||Gion||Hütz||

Margretta
|3||2|
|2||Riedi||Maria Catrina *||2||1||vieua|
|3||Sievi||Antoni||Caduff||Maria Catrina||1||1|
|4||Riedi||Gielli Durig||Hütz||Maria Mengia||2||2|
|5||Riedi||Chrest||de Flurin||Onna Maria||2|
|6||Riedi||Barclamiu||de Curtins||Onna Maria||2|
|7||de Flurin||Chrest||Curseles||Maria Cathrina||2||4|
|8||de Flurin||Balzer||Peder||Maria Gieligia|
|9||de Flurin||Chrest. Jos||Riedi||Maria Cecilia||1||1|
|10||de Flurin||Placi Antoni||Regli||Maria Lisabet||1||2|
|11||de Flurin||Gion Battesta||1||vieu|
|12||Riedi||Gielli||Würth||Mengia||1||4|
|13||Hütz||Gion||de Curtins||Maria Gioana||2|
|14||Diog||Columban||de Flurin||Maria Cathrina||3||1|
|13||13||20||21|
Remarcas davart la dumbraziun
Il vitg dumbra 33 umens e 34 femnas; 26 carschi e 41 affons/giuvenils; total 67 Deflorin e Riedi ein las duas schlatteinas dominontas cun 9 fiugs da 14! Ils Diogs ein setratgs neu dad Andermatt suenter il barschament da 1766. Els ein ils geniturs dil portretist Felix Maria Diogg (1762-1834). La mumma fuva naschida a Tschamut. Ils Würth (Werth) e Regli ein duas schlattas era vegnidas neu da l’autra vart dil Cuolm d‘Ursera.
1783
Igl onn 1783 munta la contribuzin alla claustra 144 crenas caschiel. In schilling corrispunda a treis tozzels crenas. Ina favoreivla purschida ed in motiv pils da Tschamut da tgirar fetg bein sia alp.
1786
Quella situaziun speciala promova buca adina la pasch denter la val ed ils habitonts da Tschamut cun sia posiziun speciala „ina moda da stadi en in stadi“. Els sedostan inaga encunter l’emprova d’integrar els cumpleinamein ella vischnaunca ed encunter mintga contribuziun e taxas ch’ils vischins da Tujetsch vulan era pretender da Tschamut. Quei onn va ei pervia dils cuosts dalla casa caplania a Rueras e pervia da tscheins d’alps, carteivel mo pervia dallas alps Surpalits e Maighels. En quei senn secloma il tetel dil document:
“Brev da dertgira en ina dispeta denter ils vischins da Tschamut ed ils ulteriurs vischins pertuccont cuosts vid casa caplania a Rueras ed ils tscheins d’alp per las alps Surpalits e Maighels. 22 da fevrer 1786.” Ils vischins dalla val pretendan ch’ils da Tschamut stoppien era separticipar vid ils cuosts e tscheins avon numnai. Ils da Tschamut sebasan sin lur independenza cun l’alp e vegnan schanegiai cun pagar il stipulau davart ils da Tujetsch.
1791
La dumbraziun da 1791 muossa il suandont maletg dils habitonts da Tschamut.
|Num||Prenum||Num||Prenum||m||f||Rem.|
|1||Riedi||Gion Gaudios||Berther||Maria Scolastica||4||3|
|2||de Platz||Gion||Riedi||Maria Helena||2||3|
|3||Sievi||Lezi||Caduff||Maria Elisabeth||1||2|
|4||Riedi||Gieli Durig||Hitz||Maria Mengia||3||4|
|5||Riedi||Joseph Anton||Riedi||Margreta Nescha||3|
|6||Suliva||Maria Durthè||2/mum.||vieua|
|7||de Florin||Placi Antoni||1||vieu|
|8||Sievi||Antoni||vieu|
|9||Sievi||Clau Joseph||Hitz||Maria Scolastica||1||1|
|10||de Curtins||Gion Fidel||Diog/Sievi||Maria Regla|
|11||Diogg||Giahannes||Beer||Mariusla||1*|
|12||Diogg||Columban||2||**|
|13||Hitz||Antoni Fidel||1 frar||2 soras|
|14||Riedi||Martin Hasper||Peder||Maria Margreta||4||1|
|15||Riedi||Cecilia||1||5||vieua|
|16||de Florin||Rest||1||2||vieu|
|14||11||23||28|
Remarcas
*strihau 1 e scret 3
** strihau sia onda
Il vitg dumbra quei onn 37 umens e 39 femnas; 29 carschi e 47 affons/giuvenils; total 76. Enteifer 23 onns ei la populaziun carschida a Tschamut per 9 persunas e 2 fiugs. Ils Diogs ein restai a Tschamut ed in dils fegls ha fundau famiglia, il Giahannes. Ils Riedis domineschan cun 4 fiugs suandai dils Sievis cun 3 fiugs.
19avel tschentaner
L’extensiun dil spazi da pascular per la biestga ed il diever annual da lenna smasa igl uaul. Vid il schurmetg digl uaul negin che patratga. Pér amiez il 19avel tschentaner pren quella devastaziun ina fin cun in rigurus uorden d’uaul davart dil cantun.
Duront plirs tschentaners demuossan ils da Tschamut ina remarcabla independenza. Aunc el 19avel tschentaner drovan els l’alp tenor usit e vegl dretg. Leutier noda Josef Steiner, scolast a Selva, en sia descripziun da Selva:
Il vitg da Tschamut era plirs tschiens onns staus en possess d’ina stupenta alp che era ad els, po ins dir gest avon casa. Ussa va la via aunc gest sper l’alp ora che ha dau a quella alp bunamein la dubla valeta. In’alp cun bunas auas en abuldonza e buca malsegira per ruclar animals. Mintga famiglia veva en qualla alp duas tegias, essend cheu duas midadas, ina giu bass ed in’autra pli si ad ault. Cheu savevan lura ils da Tschamut gia baul la primavera ir en l’alp cun tut lur animals pigns e gronds. La sera mavan ei en e mulschevan mintgin sias vaccas e cauras. La damaun suenter mulscher caschavan ei e mintgin vegneva lu a casa cugl alv e la schuffa caulda da solver. Il pieun vegneva lu schaus tier la punt da gentar e tut vegneva lu cheu fatg bein a nez.
Quella pratica da diever mo per els sto vegnir relativada. Per temps han ils da Tschamut era priu si biestga jastra. Tec ha tec han els extendiu lur territori culla spunda dil Mun Traviers. Quella extensiun ha giu sias consequenzas e semuossa el cunflict culla vischnaunca igl onn 1863 entras in stentus process.
1801
Ciamut
Die Alp diess Namens Zinset jährlich fetten Käs Krinen 142. Dieser Alpzins ward vorzeiten ins Kloster gebracht, und dem Sennen etwas Merenda gegeben. Dermalen machen die Ciamuter wie die von Vall e Vallgiuf, und geben das gelt 18 xr. f. Krinen. Es kann aber auch hier jeder Zeit der Käs in natura gefordert werden.
1806
Ils da Tschamut vegan en carplina denter els. Las duas partidas secunvegnan cun agid dallas autoritads da cumin. Els secunvegnan e siaran „giu ina cunvegnientscha adequata cun la brev veglia, la quala duei restar en kraft per adina, taluisa che dacheudenvi ni ils paucs ni ils biars dils vischins possien zatgei midar da quella sut negin tetel ni pretext la quala ei sco suonda:
1. Deigi la grevezia digl arvè, baghetgs e tuttas autras che pon ira vid l’alp vegnir partidas giu e purtadas suenter ils praus ed èrs che vischins
2. possedan leu Tschamut e per consequenza deigien era igl interess vegnir partius e possedius suenter praus ed èrs, quei ei sch’ei vegn schau via, ni priu si s.h. (salva l’honur) tiers.
3. Deigi scadin vischin, quei ei mintga fiug, puder tener a casa ina s.h. vacca, sch’el ha agen envernau per mulscher, sco adina ei usitau e dapli deigi el aunc puder prender si ina schetga ni da mulscher ed era tenera casa.
4. Possi scadin vischin era metter tut ils auters ses tiers e guder l’alp.
5. Deigi mintga vischin aunc puder prender si annualmein in vadi ni in stierl, ni stiarla; il rest deigi vegnir cargau l’alp e partiu sco ei detg el secund artechel cheu sura; e quei vadi ni stierl duei vegnir cargaus ell’alp nua ch’ei cargan lur atgna biestga schetga.
6. Dil rest ton da cargar ad alp, ni guder mintgin ses tiers dapersei a siu plascher, sco era guder l’alp cun prender si tiers jasters, bein aber adina mo sco ei po purtar, ni schar via ch’els vessen davonz per lur biestga duei adina puder vegnir concludiu cun il pli da vischins, nua scadin vischin deigi puder dar siu meini.
E quei ei daventau en Mustér, ils 21 da matg anno 1806 e per confirmaziun da quei suttascrivin nus per cumissiun ed en preschientscha dils cheutier deputai da Tschamut
1808
Notizia da pader Baseli Berther: – Tgi che haveva a Tschamut agens praus e casa astgava guder l’alp. – Gl’emprem ei stau signuns. Il davos signun ei stau Sep Antoni Biscuolm da Rueras. – Suenter gudiu privat e prendevan si dil tut schetgs, cavals entochen 120 en tut e prendevan si en general. – Dispeta 1808 denter il vischinadi per la gudida, ei vegneva partiu suenter funs e quei pretendevan certins per malgest. – Han giu il mistral Schmed da Surrein ed il litinent Berther da Mustér e quels han mess perina, che mintga fiug possi prender si ina vacca ed in stierl e tschei vegneva partiu suenter il funs sco vivon.
1835
La dumbraziun dils habitonts da Tschamut digl onn 1835
|Num||Prenum||Vegliadetgna||Remarcas|
|1||Beer||Caspar||15||affon natural|
|Beer||Vigil||37||um|
|Beer||Monicka||29||dunna|
|Beer||Creszenz||1|
|2||Condrau||Anna Maria||58||vieua|
|3||Decurtins||Aloys||37||um|
|Decurtins||Viktoria||41||dunna|
|Decurtins||Johan Christian||7||um|
|Decurtins||Anna Maria||5||dunna|
|4||Deflurin||Jakob Anton||46|
|Deflurin||Creszenz||35|
|Deflurin||Jakob Anton||12|
|Deflurin||Sebastian||7|
|Deflurin||Teresa||5|
|Deflurin||Anna Margaritta||3|
|5||Gama||Caspar||38||vieu|
|Gama||Johan Joseph||15|
|Gama||Scholastika||11|
|Gama||Anna Maria||6|
|6||Loretz||Joseph Maria||20||um|
|Loretz||Elisabeth||25||dunna|
|7||Riedi||Augustin||35||um|
|Riedi||Creszenz||34||dunna|
|Riedi||Creszenz||9|
|Riedi||Johan Martin||7|
|Riedi||Scholastika||5|
|Riedi||Anna Maria||3|
|Riedi||Gaudioss||81||vieu|
|8||Riedi||Johan Joseph||34|
|9||Riedi||Sebastian||64||vieu|
|Riedi||Julius||9|
|Riedi||Johan Baptist||7|
|10||Riedi||Rosa||40|
|Riedi||Margaritta||44|
|Riedi||Margaritta||15|
|Riedi||Maria Ursula||38|
|11||Siewi||Johan Nickolaus (statalter)||56||um|
|Siewi||Johana||40||dunna|
|Siewi||Johana Dorothea||23||um|
|12||Siewi||Nickolaus||70||dunna|
|Siewi||Scholastika||70|
|Siewi||Barbara||30|
|13||Schmid||Margarita||67||vieua|
|Schmid||Martin Felix||28|
|Schmid||Paul||23|
|Schmid||Jakob||19|
|Schmid||Stephan||15|
|Schmid||Johan Anton||11|
|14||Schnoz||Julius||26|
Remarcas
Il vischinadi dumbra 49 habitonts en 14 fiugs. Ils Schmid’s cumparan per l’emprema gada a Tschamut. Il Giachen Antoni Schmid, cheu cun 19 onns, daventa pli tard igl um che gioga ina gronda rolla politica ella Val Tujetsch e quei atras ina gronda part dil 19avel tschentaner. El vegn enconuschents sco il Sten Alv da Gonda. Medemamein ein era ils Beers l’emprema gada ella retscha dils habitonts da Tschamut. Neu digl Uri ein ils Gama e Loretz secasai leu.
1843
Tenor pader Baseli Berther: Puspei dispeta1843 vischinadi e particulars, mess perina han Cabernard, mistral Venzin ed il cumpromiss ha fatg ora ch’ei duei vegnir partiu ulivamein suenter fiug.
1845
Tujetsch, ils 15 da matg 1845
En caussa denter ina maioritad da vischins dil ludeivel vischinadi da Tschamut, numnadamein: statalter Gion Clau Sievi, Barclamiu Berther, Maria Margretha Riedi, Rosa Riedi, Gion Bistgieun Riedi, Clau Sievi e Sep Maria Loretz sco plogn, encunter ina minoritad sil medem vischinadi, numnadamein: signur assistent Giachen Antoni Schmet cun ses frars, Gion Giuseph Riedi, Giachen Antoni Deflorin, Augustin Riedi e Gieri Schnoz sco risposta, ariguard il guder l’alp da Tschamut acquistada dalla venerabla claustra da Mustér tenor brev digl onn 1543 ed en particular sin tgei moda reparter igl interess, avantatgs e disavantatgs da quella, la quala fatschenta ei stada ventilada entochen avon il ludeivel obercheit sut ils 8 d’avrel, aber igl onn present remessa ad in cumpromiss tenor brev cumpromissala dil medem datum eis ei dils suttascrets derschaders cumpromissals, suenter haver tedlau las verbalas proposiziuns dallas parts sezzas viu en ils produci mussaments litterals, numnadamein
a) La brev da cumpra dall’alp da Tschamut digl onn 1543.
b) Sentenzia en fatschenta encunter ils „hinderses“ dil vischinadi da Tschamut digl onn 1578.
c) Entelgientscha amicabla denter ils vischins da Tschamut digl onn 1806, ils 7 da schaner, quels reflectau e ponderau, en particular tratg en consideraziun il cuntegn dalla brev d’anno 1543, sco buca meins sefundau sin la praxis ed usit da nies ludeivel cumin en fatgs d’economia da vischnauncas.
Cun sentenzia cumpromissala enconuschiu
1mo. Ils vischins sesents da Tschamut, che han ni gaudan casa e cuort, èrs e praus, han ils emprems dretgs da cargar l’alp da Tschamut cun lur tiers envernai ora cun pavel carschius sil territori da quel.
2do. Igl arvè dils s.v.tiers pri si la stad, ultra dils envernai ora cun pavel da Tschamut, vegn partius suenter fiugs
3tio. Igl arvè dalla venerabla claustra da Mustér deigi vegnir tagliaus sin tuts ils tiers cargai mintga stad ulivamein, tier la quala taglia dus armauls schetgs sco stiarls, stiarlas e vadials vegnan quintai per ina vacca ni genetscha.
4to. Spesas per cumprar jarva, sco per manteniment da punts, baghetgs ed autras reparaturas vid l’alp, vegnan purtadas giu ulivamein suenter fiugs.
5to. Cun ils „hinderses“ duei vegnir secunteniu sco la sentenzia da 1578.
6to. Il regular l’alp, sco era il prender si ils tiers jasters, deigi vegnir concludiu entras il pli dils fiugs.
7tmo. Tuttas disposiziuns cuntenidas ellas brevs ni entelgientschas che stattan en cuntradicziun cun il present dispositiv vegnan declaradas ord kraft e vigur.
8tvo. Per spesas giudizialas ed extragiudizialas caschunadas avon la presenta enconuschientscha, paga la part dalla risposta al plogn 55 fl.
9vo. Las spesas giudizialas per incumet e cibari da quest tribunal cumpromissal consistentas en 43 fl. 16 x. vegnan dallas parts purtadas giu ulivamein, las extragiudizialas duront quest cumpromiss porta scadina part las sias.
Ils derschaders cumpromissals
Anton Arpagaus
J. B. Bundi
August Condrau
Ers, garnezi e mulins a Tschamut
Ils avdonts «dadains gl’uaut» ein mai stai pupergnai cun èrs da garnezi. Las uclivas situadas cheu denter 1500 e 1800 meters sur mar segidavan culs caschners, quels famus madiraders da graun.
Ils Tschamuters havevan tschentau lur mulins dadens l’ucliva agl ur dalla via veglia dil Cuolm d’Ursera. Els partevan senza dubi ils indrezs culs vischins da Surpalits, schiditg che quell’ucliva isolada ei stada habitada. Il Rein dalla Val Val haveva forza d’anvonz per mover las rodas da quels emprems mulins sisum la Cadi.
Sin in dessegn da 1817 muossa il pictur turitges Johann Ludwig Bleuler cun tratgs marcants las cascadas dil dargun ed ina mudesta tegia-mulin a garnugl el fiep sut ina preit crap.
«Vue de la jonction des deux sources du Rhin antêrieur, celui du Mont Badus et du Crispalt, prise près de Chiamut». Il paesagist Johann Ludwig Bleuler ei staus anno 1817 en Tujetsch. Siu mulin ault – d’aspect plitost niev – pudess esser il successur dil mulin bass staus pli da vegl da l’autra vart da l’aua, medemamein sut in grep. Pader Placi a Spescha ha fatg stem da quel «che stetti leu da vegl enneu», mond ina damaun d’uost 1785 sil Badus cul decan Fintan Birchler dalla claustra da Rheinau.
Il num Prau Mulins silla riva seniastra dil Rein da Tuma cumprova aunc oz quei ch’ei stau inaga agl ur dil funs che stauscha viers il rein dalla Val Val: mulins e matei era in fallun. Igl expert po aunc oz veser dadens l’aua las restonzas d’in dutg. L’ucliva da Surpalits ei svanida avon tschentaners, la nauscha lavina da 1809 ha derschiu treis, quater clavaus da Prau Mulins e probabel era ils indrezs hidraulics sper il dutg numnau.
II mulin sut il grep dado l’aua ha perencunter teniu petg aunc in pulit toc viaden el 19avel tschentaner. Mo cura che quel ei ius da rendiu eran la cultura da garnezi e da mulins gia fetg periclitadas. II stradun dall‘Alpsu ha lubiu da menar la muliziun a Rueras.
1848
Dumbraziun dils fiugs e habitonts: 16 fiugs cun 77 habitonts! 7 fiugs da schlatta Riedi.
|1||Riedi Augustin||09-08||1801|
|Cresenzia Riedi||16-05||1802||1858||dunna|
|Cresenzia||27-04||1824|
|Gion Martin||02-12||1826||1880|
|Onna Maria||05-12||1833|
|Maria Catharina||23-11||1836|
|Augustin||26-11||1841||1907|
|Maria Scolastica||05-01||1847||1920|
|2||Riedi Gion Giusep||12-10||1811|
|Onna Margreta Deflorin||15-04||1807||1859||dunna|
|Gion Antoni||05-03||1836||1910|
|Maria Brida||12-09||1837|
|Maria Victoria||30-07||1840|
|Onna Catharina||03-03||1842||1907|
|Gion Giusep||01-08||1845||1923|
|Onna Maria Gienoveva||28-06||1849||1924|
|3||Riedi Gion Paul||13-08||1826|
|Teresa Deflurin||01-03||1830||dunna|
|Giachen Antoni||25-12||1847||1850|
|Maria Cresenzia||30-09||1850||1920|
|Gion Fidel||10-10||1853|
|Maria Victoria||06-03||1856|
|Onna Maria||11-02||1858|
|Theresia||18-02||1860|
|Onna Catharina||30-01||1862|
|4||Schnoz Gieli Librat||25-12||1808|
|Maria Cathrina Riedi||15-11||1812||dunna|
|Maria Giuanna||06-06||1836||1913|
|Giusep Antoni||14-08||1840||1910|
|Margretha||20-09||1842||1913|
|Balzer||26-09||1845|
|Gienoveva||24-02||1848|
|Philomena||05-08||1849||1921|
|Gielj||07-10||1852||1920|
|Gion Baptesta||11-01||1857|
|Joseph Maria||21-05||1858||1894|
|5||Riedi Gion Bistgiaun||14-06||1772||1858|
|Gielj||03-08||1826|
|Gion Baptesta||27-11||1828|
|6||Beer Hasper||12-05||1821|
|7||Riedi Gielj Durig||17-01||1768||1852|
|8||Gama Gion Giusep||23-06||1822||ussa a Sedrun|
|Maria Culastia||13-02||1825||1905||fargliuns|
|Onna Maria||26-07||1828||1902|
|9||Schmed Maria Margreta Riedi||22-10||1775||1850|
|Stiaffen||26-12||1820|
|Gion Antoni||26-07||1824|
|10||Berther Barclamiu||05-10||1785|
|Onna Maria Sievi||23-06||1786||1857|
|Onna Margareta||16-03||1831||1909|
|Berther Gion Antoni||17-11||1793|
|11||Loretz Giusep Maria||1814||1853|
|Lisabeth Berther||25-01||1811||1897||dunna|
|Onna Maria||18-01||1830|
|Franz Giusep||07-01||1838|
|Lezi Antoni||22-04||1842|
|Sep Antoni||06-03||1845|
|Maria Catharina||30-08||1847||1912|
|Rosa Martina||17-04||1850|
|Margareta Cristgina||12-04||1853|
|12||Deflorin Margareta Cresenzia Werth||28-03||1802|
|Giachen Antoni||16-11||1823|
|Gion Bistgiaun||08-12||1827|
|Cresenzia||01-09||1832||Medeli|
|Barbla Cresenzia||31-03||1837|
|13||Riedi Maria Margareta||02-06||1793||1852|
|Maria Margareta||24-05||1820||feglia|
|14||Riedi Pieder Paul||28-06||1787||1857||fargliuns|
|Rosa||10-11||1795|
|Maria Ursula||16-04||1798||1857|
|15||Sievi str. Gion Clau||04-11||1779|
|Maria Giuanna Hitz||16-04||1798||1856||dunna|
|Giuanna Turtè||06-02||1812|
|Maria Culastia||01-07||1816|
|Maria Catharina||06-12||1818||1889|
|16||Berther Gion Antoni||10-12||1793||strihau|
1861
Brev da cunvenziun culla venerabla claustra da Mustér da vart da Tschamut
Denter la venerabla claustra da Mustér ed il vischinadi da Tschamut en la vischnaunca da Tujetsch, respectiv ils plenipotenziai dil vischinadi; signur Stiafen Schmed e Gion Paul Riedi, ei sut il present datum vegniu tier la sequenta cunvenziun, cun reserva davart dalla claustra dalla cumpetenta ratificaziun.
Il vischinadi da Tschamut che pagava in annual tscheins da 80.43 frs. en resarciment dil caschiel grass che schai sco grevezia annuala sin lur alp Tschamut alla venerabla claustra – liquidescha e paga giu questa grevezia per adina encunter l’universala summa da 2000 frs., ditgel francs duamelli. Quest capital paga il vischinadi igl onn 1861, s.Martin, cun il tscheins da 5% vitier.
Il possess dall’alp promova dispetas
Aschia noda il cronist e scolast Giusep Steiner: Duront la stad prendevan ei lu si bia animals e tergevan lu in grond pagament. Da parter quella rendita deva ei denton savens dispetas e scandalems. Tgi leva parter suenter olmas, tgi suenter famiglias ed auters suenter rauba, aschia ch’ils rehs survegnevan il bia. Da quei plaida gia la cunvegna da 1806.
Ils vischins da Tschamut ein sepassai si encunter la vischnaunca e pretendiu ch’els sco affons da vischnaunca hagien era ils dretgs dallas autras alps da vischnaunca sco auters vischins da vischnaunca. Lur alp seigi lur atgna proprietad.
Igl ei allura vegniu menau viaden aschi lunsch ch’ei era tut predestinau da dertgar cun gronda vehemenza da maniera che quei process custava mellis en paucs dis.
Avon che muentar process han ei tuttina concludiu da vegnir perina amicablamein e buca dar ils mellis als advocats e procuraturs. La vischnaunca ha dau in tons tschiens ed ei vegnida en possess dalla alp (1866). Ils Tschamuters han giu quels daners e lur biala e cumadeivla alp han ei piars per adina e tier piarder l’alp han ei aunc giu beffas e gomias. Paupers Tschamuters!
1863
Cun 1863 entscheiva la gronda dispeta cun la vischnaunca. La mediaziun dils 7 da mars 1863 porta nuot. Ei va pervia dils cunfins dall’alp. Ils da Tschamut fan valer quels suandontamein:
1mo. Che quei che seigi da maun seniester dil Rein, dil Plaun Mulin, enasiviars, tochen si tier il cunfin d’Uri da quest maun il lag d’Ursera, e da leunenasi sco l’aua che vegn giud las Puzzas e sparta il territori d’Uri, audi tut tier l’Alp Tschamut tochen tier il cunfin da Maighels e Cavradi e ch’ils vischins da Tschamut hagien il dretg da guder questa lur alp persunalmein, seigi cun pascular ni segar sco atgna proprietad.
2do. Pretenda il vischinadi da Tschamut da ver il dretg vid tuttas autras alps, pastiras ed uaul da vischnaunca sco mintgin auter vischin da vischnaunca hagi.
Plinavon va ei era per la pastira dil Mun Traviers. Ils Tschamuters pretendan:
1. Che la brev da 1398, renovada 1543, deigi valer.
2. Che la vischnaunca renconuschi il numnau Mun Traviers ni pastira da casa sco nus vein per atgna proprietad.
3. La vischnaunca possi quell’alp ni pascular ni segar. cun terminar tut quei ch’ei dispiteivel denter la vischnaunca e Tschamut.
4. Dil maun da Muschaneras, quei dil Run Gron viers encunter il lag dueigi restar en cuminonza, bein aber ch’ils da Tschamut possien cargar las lur nuorsas cun la vischnaunca sch’ei plagi ad els.
5. S’obligheschan ils da Tschamut da star naven dils 20 da zercladur sin lur alp entochen ch’ei vegn descargau las alps – sco era deigi la vischnaunca buca stuer clauder naven dil Rein da Prau Mulins entochen tier Surpalits, bein aber che sch’in ni l’auter vischin less clauder, che la vischnaunca stoppi dar lenna da clauder.
6. Pretendan ils da Tschamut da haver tuts dretgs dils uauls ni autras lennas da feglia sco la vischnaunca.
7. Tuttas taglias che vegnan fatgas en vischnaunca ariguard las taglias deigi vegnir priu si il cadaster dallas raubas privatas sco generalas resalvond ils uauls, quei fuss taglia per la via nova e deigi vegnir pagau suenter mellis.
9. Deigi ei vegnir a restar denter la vischnaunca e Tschamut reciproc vicendeivel da vegnir sin Tschamut ed ils da Tschamut vegnir anoragiu.
10. Tuccond tier il pauperesser da vischnaunca, il trer via quels, deigien ils vischins da Tschamut esser perservai da buca stuer schar vegnir tier da sias atgnas alps a quels cun segar ni leu cultivar, auter che sco quei che sia brev da cumpromiss plaida.
11. Tuccond tier las cauras dil vischinadi da Tschamut, deigien quels ver il dretg da schar ira libramein en Cavradi, Maighels e Surpalits da tut temps, sco la brev dalla vendita plaida da quellas treis alps.
Il process entscheiva ils 14 da settember 1863 e cuoza tochen ils 21 da november 1863 cun la sentenzia:
Ord motiv che la ludeivla vischnaunca da Tujetsch sco part plonschenta ha buca presentau sufficients mussaments per la proprietad dil questiuneivel territori e consequentamein tenor principis processuals (art. 155) sto vegnir decidiu en favur dalla risposta, Tschamut.
Ord consideraziun che la part Tschamut ha obteniu la pli part dils interlocuts ed era il meritum causae sez, denton aber tras ina suspensiun dau caschun tier spesas cun dretg e sentenzia.
Enconuschiu
1. La ludeivla vischnaunca da Tujetsch ei cun sia pretensiun da proprietad vid il Mun Traviers entruidada tiella pazienzia.
2. Dallas spesas giudizialas egl importo dad 896 frs. paga la part dil plogn, Tujetsch, 4/5, la risposta 1/5, Tschamut. Per spesas extragiudizialas ha il plogn, Tujetsch, da bonificar 200 frs.
Communicada la sentenzia declara la part da Tujetsch encunter quella igl appelaz tiella dertgira cantunala.
1865
Tschamut, ils 10 da settember 1865
Ein ils vischins seradunai ensemen cun signur assistent per sedeliberar sur la questiun dil process che nus vein avon maun, Tschamut cun la vischnaunca. Eis ei concludiu aschia tut per la pasch. Secartein che la vischnaunca seigi era el medem cass seresolvida, pasch, mo mintgin sto perdunar la caussa sez.
Tschamut ni ils vischins ch’ein oz seradunai, eis ei concludiu che la vischnaunca stoppi s’obligar da dar a mintga fiug 450 frs., ditgel quatertschien tschunconta francs. Lura ein ils vischins cuntents da surdar alla vischnaunca l’alp totala e schar administrar quella cun nus ed ensemen. Bein aber clar entelgiu, che mintga fiug possi metter quels daners suenter siu plascher. Plinavon per salvar negin regress en neginas caussas, duei la vischnaunca era mirar da dar ina honesta pastira da casa per ils basegns sco ei sedrova. Ultra da quei sentelgescha ei da sesez, che la vischnaunca stoppi prender giu tuts deivets che schaian sin l’alp, ei pil process ed il deivet che la veva ordavon sin ella, insumma tut quei che schai da quella natira. Vegnend perina cun la caussa, sch’ein ils vischins cuntents da parter tuttas grevezias cun la vischnaunca, seigi bien ni schliet. Il cheu avon scret vegn attestaus ch’ei seigi ver e per confirmaziun dil vischnadi en num da tut ils vischins suttascrivan.
Gion Paul Riedi, Stiafen Schmet e Gion Giusep Riedi.
1866
Cunvenziun da pasch denter Tschamut e Tujetsch
„Cunquei ch’il vischinadi da Tschamut veva in’atgna alp ed era pastira da casa exceptuai dalla vischnaunca e quella veva da l’autra vart sias alps e pastiras per ella, ha quei da temps en temps dau caschun tier questiuns, dispetas e custeivels process e quei nominativamein el novissim temps, sch’ein omisduas parts vegnidas tier il patertgament d’entrar en ina amicabla cunvenziun e far fin a tuttas dispetas e questiuns ch’ein ussa avon maun, sco era da prevegnir ad ulteriuras questiuns da quellas varts.
… Surdat il vischinadi da Tschamut tras la presenta per ils presents vischins sco lur vegnentsuenter tut quei ch’il vischinadi sco tal posseda per el; seigi alp ni pastira, alla ludeivla vischnaunca ussa e per adina.
… Leu encunter han ils vischins da Tschamut art e part da tuts beins communals dalla vischnaunca.
… La vischnaunca surpren il deivet dils da Tschamut da 7379.02 e mintga fiug retscheiva 400 frs.
Quei ei succediu ils 4 da mars 1866.
1862 – 1866
Sco cheu suonda plaidan ils protocols da vischnaunca ed aschia han ils umens dalla val tractau la caussa Tschamut.
1862
… dall’alp culs da Tschamut eis ei schau sura […] ludeivel obercheit da secunvegnir giu cun els ed era metter en tiarms.
1863
Ei concludiu pervia dalla fatschenta cun ils da Tschamut, d’ira sin il plaz enzacons umens ed empruar da s’entelgir denter nus ed ils vischins da Tschamut, s’entelli aber cun approbaziun dalla vischnaunca.
Ei legiu giu ina citaziun dada ora dil president digl appellaz, il qual lai avisar che la ludeivla vischnaunca duei cumparer sin ils 11 da quest a Trun per corrispunder pervia dalla dispeta dil Mun Traviers davart dil vischinadi da Tschamut.
1864
Ei purtau avon pervia dalla fatschenta cun Tschamut, schebein ins vegli ir vinavon tier la dertgira cantunala ni buc ed ei allura concludiu da retrer la segirada e schar esser la caussa sco ella ei.
1865
Eis ei vegniu projectau da trer ora ina cumissiun, e quei schar sura da trer ora mintga vischinadi, e quei ton pli gleiti per mirar sche ins savessi seregular giu cun ils da Tschamut appartenent la nova questiun, cass cuntrari che quella savess quei buca seregular giu, sche duei vegnir legiu ora adattai per cun quella ira vinavon e cun quest cheu avon scret eis ei vegniu desliau si la vischnaunca.
Eis ei vegniu mess avon la cunvenziun fatga denter il vischinadi da Tschamut e la vischnaunca appartenent la questiun ch’ei vevan pervia d’alp e pastiras. Ei allura dalla vischnaunca e da part da Tschamut vegniu unitamein approbau tal e qual sco la brev da cunvenziun plaida, bein aber ch’il deivet che Tschamut ha, seigi garantius da buca survargar la summa da 12’454.38 frs., ultra da quei cheu aunc prender giu las spesas dil Cussegl Pign e per siu procuratur Christ tgei ch’el pretenda ultra dil schon dau a quen dils da Tschamut, bein aber duei la vischnaunca ver il dretg vid las duas segiradas che era stau dau 400 frs. da retrer quellas per sesezza.
Suenter che la cumissiun stada legida ora dalla vischnaunca per schar s’entelgir cun il vischinadi da Tschamut ha giu dau giu il rapport ch’ella hagi era approbau, ni anflau per bien da recumandar alla vischnaunca. Questa cunvenziun desisti da 50 frs. per fiug, aschia fussi da bonificar a scadin vischin u fiug entir 400 frs. ed ils mezs fiugs 200 frs. e suenter ver udiu il rapport dalla cumissiun, ha la vischnaunca, cun schar sentir ch’ins fetschi quei sulet per la pasch, unanimamein approbau questa cunvenziun sco ella ei revedida dalla cumissiun cun consentiment dils vischins da Tschamut.
Eis ei vegniu mess avon alla vischnaunca, sch’ella vegli schar e metter l‘Alp Tschamut egl ingant e quei zuar schar scriver ora ell’Italia, sco era cheu entuorn ella Svizra. Ed ei allura vegniu concludiu da schar scriver ora quella e fixar il termin entochen sin il mars digl onn che vegn per metter lura quella egl ingant. Eis ei vegniu dau per untgida per l’Alp Tschamut il Pastg e la Foppa Tschuppina sut il stradun niev, sco era sur Carmihut en ed ora.
1866
Ei vegniu rapportau, ch’ins hagi aunc buca saviu sentelgir cun ils vischins da Tschamut ariguard dar giu ad els la pastira da casa, la quala ha las suandontas determinaziuns. Oragiudem encunter il Rein da Curnera da l’autra vart il Rein de …. , e praus da casa e Prau Mulins, sco era encunter la Val Surpalits, ensiviars entochen il Trutg dalla Platta che va en giudem Plaunca Verda, anen da quella vart entochen entatier la Gonda dalla Rufna e lura retuorna ei vid il Rein e va suenter il Rein entochen l’aua Darvun e va suenter quella enasi la Rufna. Sisura va ei si encunter il trutg da Surpalits e sco quel vegn oragiu e fila oragiu encunter ils Trutgs dallas Cordas filan e van sur quels trutgs ora agradora entochen ora el Fop dil Trutg dallas Cordas e leu retscheiver il Trutg Flurinet e sco quel va agradora entochen ils cunfins dallas plattas, cun remess cura ch’ils vischins da Tschamut possien guder il Fop dils Planets ensemen cun quels dall’alp, bein aber pon quels dall’Alp Tschamut ir atras cun sia s.v. biestga per aschiditg sco ei stattan giu Milez, aber mo passar via dil buntaduir dalla Rufna ed ira si dadens il dutg dalla Val dils Planets e lura traversar ora sut il Plaun dils Planets ora en sill’alp e quei senza paschentar. Il returnar hagien els negins dretgs per quei di da cau, mobein ira si e surengiu dil buntaduir da Foppa Gronda. Cheu dasperas remarcar, che las cauras dil vischinadi da Tschamut hagien ils medems dretgs sco d’entochen cheu e las nuorsas era ils medems dretgs entochen ch’ei carga e lura dueien quellas vegnir cargadas cun quellas dalla vischnaunca.
Sin quei ha la ludeivla vischnaunca unanimamein concludiu, che quei seigi avunda ad interim, ni per in onn. Duess ei aber resultar, che vessen il cuntrari, sche duei vegnir dau a norma dallas autras pastiras ch’ei hagien per lur basegns. Duess ei resultar ch’els vessen schon ussa memia biara, sche en gliez cass ha la vischnaunca il dretg da prender naven.
4. Eis ei era vegniu legiu giu la brev da marcau dalla vendita e cumpra dalla alp da Tschamut, la quala ils signurs vischins dil Hof Tschamut vevan giu sez tschentau si sias pretensiuns e dretgs per far communabel cun la vischnaunca ed hagien tuts dretgs vid ils fatgs communabels, seigi ton vid il bien sco vid il mal, quei ei ton vid igl activ sco il passiv, la quala brev era approbada dils vischins dil Hof Tschamut, ed era approbada dalla vischnaunca. Essend aber quella buca cumpleina, sch’eis ei vegniu giavischau dils vischins da Tschamut, ch’ei vegni tschentau si ina autra brev e zuar tenor cunvenziun fatga cun la vischnaunca a norma …….. senn dalla emprema brev. Sch’eis ei allura vegniu tschentau si in’autra brev, la quala aber ils vischins da Tschamut han buca vuliu suttascriver e quei sulet ord raschun, che en quella seigi buca ad els garantiu che quels 400 frs. che scadin fiug retila per ina recumbensa, resti ad els sco atgna proprietad, dil rest eran els cuntents cun il cuntegn da quella nova revedida e cumpletada brev, la quala ei da ver alla fin dil cheu detg protocol.
Suenter esser legiu giu la cheu avon indicada cunvenziun alla vischnaunca, sche ha quella approbau, cun remarcar, che essend che l’emprema brev hagi fatg negina menziun da garanzias e ch’ins sappi buca prender si ella nova brev enzatgei niev, il qual fetschi tuttavia buca da basegns, essend avon maun negins prighels ni raschuns da saver ad els prender naven quei importo e fetschi aschia buca da basegns da garanzia.
Eis ei vegniu rapportau ch’ei fussi necessari da dar ina instrucziun als geraus, co ei hagien da secuntener cun schar via l’alp da Tschamut. Eis ei sin quei concludiu sco suonda. Duei vegnir schau via l’alp per tschun onns e quei ni per dapli ni per dameins onns, sco era duei quella buca vegnir schada via per meins, che igl entir tscheins che stat sin quella, ch’ei annualmein 640 frs. cun dasperas dau ordavon ils cunfins che quella alp ha, sco era tgei ulteriuras grevezias quella porta. Ella cunfinescha oragiusut la pastira da casa dil vischinadi da Tschamut, da l’autra vart cunfina ella encunter l’alp Cavradi e l’alp da Maighels, enasisum cunfineschan ils cunfins dil cantun Uri, da l’autra vart encunter l’alp u Rein da Surpalits e va ensi encunter il crest, Spitg da Muschaneras, quei ei bein entelgiu dil maun da Cuflegl e sco quel va si encunter la greppa, cun cheu remarcar che la vischnaunca resalvi per sesezza la Tgauma ch’ei dil maun da Cuflegl encunter il Crest da Muschaneras giu tier l’aua sco quella ei stada usitada dalla vischnaunca treis ni quater onns per lur tgauma. Sin las Puzzas dil Lai ha la vischnaunca per sesezza tut quei che pendi anenagiu viers encunter il Lai d’Ursera.
Ultra da quei ha la vischnaunca reservau per sesezza il fein a pastg el Cuolm Ault ch’ei sin l’alp Tschamut e quei ei en ils sequents loghens: il Denter Dutgs, las Plauncas Nurschalas ed ils Bauns Tuma che stattan davontier en fatschada. Plinavon ha il vischinadi da Tschamut ils dretgs da guder l’alp cun sias cauras da tut temps senza neginas interrupziuns dils affittaders che prendan si quella, sco cun sias nuorsas entochen ch’ei vegn cargau ad alp, bein aber per ils affittaders che prendan si quella alp, las nuorsas enviar ensi en pastiras da cauras e quei adina s’entelgiu sin ina dueivla moda, senza tgauns.
Plinavon resalva la vischnaunca il transit per ira cun la biestga enta Maighels ed anora e quei adina d’ira vinavon raschuneivlamein senza star e paschentar cheu ils s.v. tiers.
Plinavon dat la vischnaunca tier l’alp da Tschamut ina untgida per temps ch’ei neiva sin l’alp e quella ei tut il Pastg sur il stradun en ed ora, sco era a Carmihut sur il stradun e la Foppa Tschuppina sut il stradun.
1866
Igl onn 1862 ha il cantun Grischun surdau las lavurs per schar construir il stradun naven da Mustér tochen S. Brida ed in onn pli tard 1863 la part da S. Brida entochen als confins dil cantun Uri. Gia 1865 cursava la posta da cavals regularmein naven da Mustér sur il Pass Alpsu ad Ursera entochen Brig.
Tschamut ei sedestadaus ord siu esser d’in vitg pauperet ed ha survegniu grond’impurtonza. A Tschamut vegnevan ils cavals scumiai ora ed ei veva in biro da posta. Perfin ina residenza per in schendarm survegnan ils da Tschamut.
La famiglia dil Lucas Cavegn ha reagau sil svilup ed ha baghegiau in hotel niev a Tschamut. Ils viandonts, turists han spert engartau il vitget alla tgina dil Rein. Igl emprem hosp che ha purtau siu num el cudisch da hosps, ils 5 da fenadur 1867 ei stau in sgr. dr. C. Sieger da Frankfurt cun la menziun «sehr zufrieden».
Igl onn 1869 annunzia Karl Badecker il hotel en siu guid da viadi. Gia egl emprem cudisch da hosps enscrivan hosps ord biaras tiaras europeas.
Cura che la famiglia dil Lucas ei dada dapart ha il fegl Carli surpriu il hotel Rheinquelle da Tschamut. El eri in capavel ed iniziativ hotelier. Entras baghegiar ina remisa cun suren ina dependanza cun pliras combras ha el engrondiu considerablamein sia fatschenta. Da vart seniastra dil hotel ha el baghegiau ina spaziusa e biala sala. Quella ha la lavina demoliu igl onn 1951. Da vart dretga el liber ha el baghegiau ina hetta da lavar cun suren in per combras. Era quella ei daventa in’unfrenda dalla lavina. Visavi il hotel, da l’autra vart dalla via, steva il biro da posta cun vidlunder in pavigliun e negozi da mineralias. (text citau ord 100 onns Hotel Krüzli da Leci Brugger)
1886
Aunc 1886 vegn tier ina vendita d’in mises a Prau Mulins fixau il suandont pervia da dretgs da pasculaziun:
Brev da marcau dils 10 da mars 1886
… Tier il funs eis ei dau il baghetg a Prau Mulins ch’il sura Thomas Huonder ha leu baghegiau, sco era tut il fein ch’era en quei clavau, cura che quei funs ei vegnius vendius, sco era la mesadad dalla tegia a Milez/Tschamut ed aunc la lenna ch’il Huonder duvrava per far la punt per ira sur il Rein vi e neu cun siu muvel la primavera. Tut quels sura menziunai funs e baghetgs ein vendi cun ils medems dretgs e regress sco il possessur Huonder ha gudiu e possediu. Sco era da puder guder sco la brev dall’alp da Tschamut plaida a dato da 1398 e renovada 1543, che sesanfla egl archiv da vischnaunca che plaida da puder guder cun ira e vegnir cun ils tiers en quels baghetgs tochen S.Placi ch’ei ils 11 da fenadur.
Il cumprader ei stau Gion Giusep Riedi per la summa da 2550 frs.
Conclusiun
Culs onns 1860 semida la situaziun da Tschamut – la historia per propi, ina singulara per in vitget alpin, che ha cuzzau forsa 600 onns ei ida a fin. Ils Tschamuters ein dapi lu integrai entiramein ella vischnaunca da Tujetsch!
|Fontaunas:||Archiv communal Tujetsch, documentaziun 16. …|
|Notizias da dr. Paul Tomaschett egl Archiv cultural Sumvitg a Surrein|
|www.thendry.ch|
|Cudisch da Tujetsch, 1987, differents auturs|